बार काउंसिल के चेयरमैन ने कहा ‘हमारी न्यायपालिका के लिए यह दुर्भाग्य का विषय है कि नेता हमारे बारे में चर्चा कर रहे हैं. न्याय प्रणाली पर लोगों का जो विश्वास है हमारी कोशिश है कि वह विश्वास बना रहे. यह मुद्दा मीडिया में आया इसके बाद ही राजनीति में इसे घसीटा गया यह बेहद शर्मनाक है.’ बार काउंसिल के चेयरमैन मनन शर्मा ने कहा ‘7 सदस्यों का प्रतिनिधिमंडल कल जजों से मिलेगा. हमने जजों से समय ले लिया है. हम इस झगड़े को खत्म करने की मांग करेंगे. हम नहीं चाहते हैं कि हमारी न्यायपालिका की छवि धूमिल हो.’ बार काउंसिल ऑफ इंडिया के 7 सदस्य सुप्रीम कोर्ट के बाकी के जजों से इस मुद्दे पर चर्चा करने के लिए रविवार को मुलाकात करेंगे.